b"\n_START_ARTICLE_\nL\xc3\xadnia d'ordres\n_START_PARAGRAPH_\nUna interf\xc3\xadcie de l\xc3\xadnia d'ordres (o CLI, per les seves inicials en angl\xc3\xa8s) \xc3\xa9s un m\xc3\xa8tode per manipular amb instruccions escrites el programa que subjeu sota. S'interacciona amb la informaci\xc3\xb3 de la manera m\xc3\xa9s simple possible, sense gr\xc3\xa0fiques nom\xc3\xa9s amb el text cru. Les ordres s'escriuen com l\xc3\xadnies de text (d'aqu\xc3\xad el nom), i, si els programes responen, generalment ho fan posant informaci\xc3\xb3 a les l\xc3\xadnies seg\xc3\xbcents. Gaireb\xc3\xa9 qualsevol programa pot dissenyar-se per oferir a l'usuari alguna classe de CLI. Per exemple, gaireb\xc3\xa9 tots els jocs de PC en primera persona tenen una interf\xc3\xadcie de l\xc3\xadnia d'ordres incorporada, utilitzada per diagnosticar i per a tasques administratives. Com eina prim\xc3\xa0ria de treball, les l\xc3\xadnies d'ordres s\xc3\xb3n principalment usades per programadors i administradors de sistemes, especialment en sistemes operatius basats en Unix; en entorns cient\xc3\xadfics i d'enginyeria; i per un subconjunt m\xc3\xa9s petit d'usuaris dom\xc3\xa8stics avan\xc3\xa7ats."